Schwerinsburg

Schwerinsburg (Schwerin se kasteel) is die grootste van die drie kastele in Windhoek, Namibië. Vandag is dit die privaatwoning van die Italiaanse ambassadeur in Namibië.

Geskiedenis 

Gedurende die konstruksie van die Alte Feste in 1890 was die toring van Schwerinsburg gebou deur Curt von François, kommissaris van Duits-Suidwes-Afrika. In 1904 het Schutztruppe (die Duitse koloniale magte) dit verkoop aan die argitek Wilhelm Sander, wat dit omskep het in 'n biertuin en dit Sperlingslust ("mossies se vreugde") genoem het.

In 1913 het Hans Bogislav Graf von Schwerin, die goewerneur van die Gobabis-distrik van Duits-Suidwes-Afrika, dit by Sander gekoop en hom oortuig om dit in 'n kasteel te omskep. Dit is daarna Schwerinsburg, na die nuwe eienaar, genoem.

Sien ook 
 Heinitzburg
 Sanderburg

Verwysings 

Geboue en strukture in Windhoek
Kastele in Namibië